EkBass/fiwiki-20250220-pages-articles huggingface dataset:
Quetzalcoatlus

Quetzalcoatlus (laji Quetzalcoatlus northropi) on myöhäisellä liitukaudella noin 84-65 miljoonaa vuotta sitten elänyt hampaaton lentolisko. Sen fossiileja on löydetty Pohjois-Amerikasta. Vaikka sen fossiilit harvoin kertovat yksilöiden tarkkaa kokoa, muutamat luurangon osat viittaavat jopa 18 metrin siipiväliin. Tosin paleontologit ja biomekaanikot ovat varmoja siitä, että moisella jättiläisellä saattaisi siipisormiin kohdistuva rasitus olla liian sietämätön sen heilauttaessa siipiään, joten he uskovat quetzalcoatluksen siipisormien olleen vanhimmilla yksilöillä lyhyemmät ja niiden olleen siipiväliltään vain poikkeustapauksissa 15 metriä. Joka tapauksessa Quetzalcoatlus oli suurin koskaan elänyt lentävä eläin. Se on nimitty asteekkien sulkakäärmeen jumalan mukaan. Normaali siipiväli täysikasvuisilla yksilöillä oli yleisimmän käsityksen mukaan 11-13 metriä ja paino 86-113 kilogrammaa. Sen kaula oli hyvin pitkä, kuten myös nokka. Se käytti ravintonaan pääasiassa kaloja, mutta ehkä myös haaskoja (nykyisellä marabulla, joka on hyvin kookas afrikkalainen lintulaji, on jokseenkin samanlainen nokka kuin quetzalcoatluksella ja myös pitkä kaula, jotka auttavat haaskan paloittelussa ja syönnissä). Quetzalcoatlus eli aivan mesotsooisen maailmankauden lopulla ja kuoli liitukauden lopun joukkosukupuutossa. == Lähteet == * National Geographic 5/2001, s. 108–127: Richard Monasterskyn artikkeli Lentoliskot – Muinaiset taivaiden valtiaat Luokka:Lentoliskot
The Sims Online

EA-Land (entiseltä nimeltään The Sims Online, TSO) oli MMOG-peliversio Maxis- pelitalon suositusta The Sims -pelistä. Electronic Arts julkaisi pelin 17. joulukuuta 2002. Sims Online -pelissä pelaajat saivat pelata muiden ihmisten kanssa. Sims-hahmot saivat täten olla vuorovaikutuksessa muiden pelaajien luomusten kanssa. Alkuperäisen pelin tavoin pelaajat saivat valita ulkonäön ja asusteen hahmolleen laajasta valikoimasta. Online-versiossa oli hieman enemmän valinnanvaraa. Electronic Arts ilmoitti sulkeneensa pelin palvelimet lopullisesti 1. elokuuta 2008.TechCrunch – EA-Land (The Sims Online) Joins The Deadpool == Lähteet == Luokka:MMOG-pelit Luokka:Windows-pelit Luokka:Vuoden 2002 videopelit Luokka:Sims-pelit
Neiti Näpsä

Sirkku Nenonilla Näpsä (engl. Emily Quackfaster) eli Neiti Näpsä tai Neiti Natunen on kuvitteellinen hahmo Disneyn sarjakuvissa. Näpsä on Roope Ankan sihteeri, joka työskentelee rahasäiliöllä. Hahmon loi taiteilija Carl Barks vuonna 1961 ja hän esiintyi ensi kerran tarinassa Midaan kosketus. Neiti Näpsästä on erilaisia taiteilijoiden näkemyseroja. Useiden italialaisten Ankka-taiteilijoiden tarinoissa hän on pitkä ja hänellä on keltaiset hiukset. Don Rosan mukaan Neiti Näpsä on ollut Roopen sihteerinä jo vuodesta 1909, jolloin Roopen siskot palkkasivat hänet. Tuolloin Näpsällä oli mustat hiukset, mutta sarjan nykyhetkessä ne ovat harmaat. == Lähteet == Luokka:Aku Ankka -sarjakuvan hahmot Luokka:Kuvitteelliset linnut Luokka:Kuvitteelliset sihteerit de:Bewohner Entenhausens#Fräulein Rita Rührig
Scooprock

Scooprock on Mikkelissä vuodesta 1999 lähtien järjestetty vuosittainen rock- festivaali, jonka järjestää Mikkelin ammattikorkeakoulun opiskelijakunta MAMOK. ScoopRock 2006 järjestettiin Mikkelin Vaakuna Areenalla torstaina 14. syyskuuta 2006 sekä Mikkelin Jäähallissa 15. syyskuuta 2006. Perjantain tapahtuma oli kaikille ja kaikenikäisille avoin, kun taas torstain tilaisuuteen pääsivät vain täysi-ikäiset. Esiintyjinä olivat torstaina Egotrippi, Lapko sekä Sinamore, perjantaina Amorphis, Mokoma, Stam1na, Ruoska, Nicole, Dyecrest, Naildown, Twilight Guardians sekä Hateform. Tapahtuman järjestettiin yhteistyössä Mikke ry:n sekä Mikkelin Jukureiden kanssa. ScoopRock 2006 oli osa Kampusfestari 2006 -tapahtumaa. Vuonna 2007 tapahtuma muuttui kolmipäiväiseksi. Vuonna 2009 se pidettiin jäähallin sijasta Naisvuoritalolla. Scooprockissa ovat esiintyneet muun muassa seuraavat yhtyeet: * Maija Vilkkumaa * Zen Café * Nylon Beat * LAB * Suburban Tribe * Kotiteollisuus * Egotrippi * Maj Karman kauniit kuvat * Apulanta * Ruoska * Lapko * Viikate * Amorphis * Mokoma * Stam1na * Twilight Guardians == Lähteet == == Aiheesta muualla == *Scooprockin virallinen kotisivu *Mikkelin ammattikorkeakoulun opiskelijakunta MAMOK Luokka:Rockfestivaalit Suomessa Luokka:Mikkelin tapahtumat
Määri (virka)

Määri (, lausutaan )Suomenkielinen sana määri ja ranskankielinen sana mairie "kaupungintalo" sekoittuvat helposti. on Ranskassa pormestari eli kunnallinen hallintoviranomainen, joka käyttää toimeenpanovaltaa kaupungeissa tai kunnissa. Määri valitaan yleisillä, yhtäläisillä ja salaisilla vaaleilla. ==Historia== Kunnan synty sellaisena kuin sen ymmärrämme, liittyy 1000-luvun tapahtumiin Ranskassa. Sittemmin 1100-luvulla syntyy määrin tehtävä. Tosiasiassa tehtävä syntyi heti, kun juridisesti ja poliittisesti tunnustettiin kunnat, ja niiden piti saada itselleen edustaja. Eri aikakausina ja eri alueilla on puhuttu pääreistä tai neuvoksista. Sanan määri alkuperä tulee vuoteen 825 ajoittuvasta käsikirjoituksesta, jonka kirjoitti Saint- Germain-des-Prés’n luostarin apotti Irminon. Teoksessa käytetään termiä maior kun tarkoitetaan luostarin hallinnollisen alueen edustajaa eli henkilöä, joka hallinnoi kylää lääninherran laskuun. ==Tehtävät== Alueellisten yhteisöjen yleisessä lainsäädännössä, Code général des collectivités territoriales, lyhennetään CGCT, määritellyt määrin tehtävä ovat: *Hänen tehtävänään on toteuttaa kunnallisen neuvoston (Conseil municipal) päätökset (CGCT art. L2122-21). Tämän tehtävän tähden hän hallinnoi kunnan omaisuutta ja johtaa sen työskentelyä, esittelee budjetin, hallinnoi kunnan tuloja, myyntejä ja vuokrauksia jne. *Määri on kunnan henkikirjoitusviranomainen (CGCT art. L2122-32), ja tässä tehtävässä hän vahvistaa solmitut avioliitot. *Määri valmistaa kunnalliset asetukset (CGCT art. L2122-28), jotka koskevat esimerkiksi liikennettä ja pysäköintiä kunnan alueella (CGCT art. L2213-1 ja seuraava), antaa luvan julkisten rakennusten käytölle, säätelee uimarantojen ja purjehduksen toimintaa, määrittelee työt, jotka voivat olla uhkana yleiselle turvallisuudella tai ympäristölle (CGCT art. L2213-22 ja seuraava). *Määri, kuten hänen apulaismäärinsäkin, ovat hallinnollisen poliisin virkamiehiä (Rikoslaki art. 16, CGCT art. L2122-31), hänen tehtäviinsä kuuluu poliisina valvoa yleistä turvallisuutta (CGCT art. L2211-1); hänen tehtävänään on siis vastata: **hyvästä järjestyksestä **rauhallisuudesta **yleisestä turvallisuudesta **yleisestä terveydenhoidosta *Määri on vastuussa kunnallisen poliisin toiminnasta sekä vainiovahdeista (CGCT art. L2212-1). *Hän vastaa hautajaismenoista sekä hautausmaista, ruumiiden kuljetuksista ja vastaa myös siitä, että kaikki kunnan alueella kuolleet henkilöt tulevat haudatuiksi ilman erottelua uskonnon, rodun tai muun seikan mukaan, jos läheiset eivät vainajasta huolehdi. Määrin poliisivaltuudet, nykyisessä muodossaan ja laajuudessaan perustuvat 16 ja 25 elokuuta vuonna 1790 annettuihin lakeihin. ==Kirjallisuutta== *André Chandernagor: Histoire des maires - XVIIIe, XIXe siècles *Jocelyne George: Les maires de 1789 à 1940 *Revue Pouvoirs: Les maires - 1983 n°24 *Ministère de l'Intérieur: Guide du maire *Georges-Daniel Marillia: Les pouvoirs du maire *Maurice Agulhon: Les maires du Consulat à nos jours ==Lähteet== == Aiheesta muualla == Luokka:Ranskan hallinto Luokka:Kunnallishallinto *
Peep

Peep on suomalaisen rockyhtye Rasmuksen (nyk. The Rasmus) esikoisalbumi. Se julkaistiin Suomessa, Virossa ja Venäjällä toukokuussa 1996. Myöhemmin albumista julkaistiin versio myös Japanissa. Yhtyeen jäsenet olivat levyn julkaisun aikaan vain 16-vuotiaita opiskelijoita. Runsaista arvosteluista huolimatta yhtye menestyi albumillaan ja kasvoi myöhemmin suomalaisen rockin suurimpien vientinimien joukkoon. Peepiä on myyty Suomessa yli 21 000 kappaletta, mikä oikeuttaa kultalevyyn. == Kappaleluettelo == # # # # # # # # # # # # # Musiikkivideot. Funky Jam 1996 ==Yhtyeen kokoonpano== * Lauri Ylönen – laulu * Eero Heinonen – basso * Pauli Rantasalmi – kitara * Janne Heiskanen – rummut == Lähteet == Luokka:Vuoden 1996 albumit Luokka:Vuoden 1996 esikoisalbumit Luokka:The Rasmuksen albumit
Sade (laulaja)

Helen Folasade Adu (s. 16. tammikuuta 1959 Ibadan, Oyo, Nigerian siirtomaa ja protektoraatti), taiteilijanimeltään Sade [ʃɑ:'deɪ] Adu, on englantilainen laulaja ja lauluntekijä. Hänet tunnetaan pehmeästä, savuisesta alttoäänestään. Sade on kärkihahmo samannimisessä yhtyeessä Sade, joka esittää jazz- ja soul- vaikutteista pop-musiikkia. ==Elämä ja ura== ===Varhainen elämä=== Sade Adu syntyi Nigerian länsiosassa, jossa puhutaan joruban kieltä. Saden isä Bisi Adu oli nigerialainen opettaja ja hänen äitinsä, Anne Hayes, oli brittiläinen sairaanhoitaja. Saden englantilaisesta nimestä, Helen, ei pidetty Nigeriassa, minkä vuoksi häntä alettiin kutsua nimellä Sade. Anne Hayes palasi lastensa, Saden ja hänen vanhemman veljensä Banjin, kanssa takaisin Englantiin Saden ollessa 4-vuotias. Sade harrasti nuoruudessaan ratsastusta. Hän kuunteli soul- artisteja kuten Curtis Mayfield, Donny Hathaway ja Marvin Gaye. Sade Adu aloitti muotisuunnittelun opiskelun Lontoossa, St. Martin's School of Artissa 1977. Valmistuttuaan hän perusti ystävättärensä kanssa pienen, miesten vaatteita valmistavan muotiliikkeen. ===Musiikkiura=== 1980-luvun alussa Sade lauloi lyhyen aikaa yhtyeessä nimeltä Arriva ja siirtyi sen jälkeen taustalaulajaksi 8-henkiseen yhtyeeseen nimeltä Pride, jonka jäsenien Stuart Matthewmanin (kitara, saksofoni), Paul Denmanin (basso) ja Paul Anthony Cookin (rummut) kanssa hän perusti vuonna 1982 oman yhtyeen. Yhtyeen nimeksi tuli Sade. Kosketinsoittaja Andrew Hale liittyi yhtyeeseen vuotta myöhemmin. Paul Anthony Cook erotettiin yhtyeestä 1984. Vuonna 1984 yhtyeen single "Smooth Operator" nousi US A.C. Chart -listalla ensimmäiseksi. Yhtyeen ensimmäinen albumi Diamond Life (1984) nousi Britannian listalla toiseksi ja USA:ssa viidenneksi. Sade-yhtyeen albumeista kuusi on myynyt moninkertaisesti platinaa ja yhtyeen albumeja on myyty yli 50 miljoonaa kappaletta maailmanlaajuisesti. Yhtye on saanut neljä Grammy-palkintoa. ===Yksityiselämä=== Sade Adu on ollut naimisissa espanjalaisen elokuvatuottaja Carlos Pliegon kanssa. Myöhemmin hän muutti Jamaikalle, missä sai vuonna 1996 tyttären musiikkituottaja Bob Morganin kanssa. Sittemmin Sade on asunut Englannissa. == Diskografia == === Studioalbumit === * * * * * * === Muut albumit === * * * * * ==Aiheesta muualla== * Sade-yhtyeen virallinen kotisivu * Saden levy-yhtiö Sony BMG Music UK * * Sade Adu * helen folaSADE adu * Sade - Lovers Rock * Sade Vulture- sivustolla 21.8.2007 * Sade emerges from her country retreat (The Sunday Times/Robert Sandall, 31.1.2010) Luokka:Brittiläiset funklaulajat Luokka:Brittiläiset jazzlaulajat Luokka:Brittiläiset soullaulajat Luokka:Grammy-palkinnon saajat Luokka:Vuonna 1959 syntyneet Luokka:Elävät henkilöt
Sattuma (yhtye)

Sattuma on petroskoilainen folk- ja kansanmusiikkiyhtye, joka esittää suomalaisia ja karjalaisia kansanlauluja sekä keulahahmo Arto Rinteen tekemiä kappaleita. Yhtye syntyi vuonna 2003, kun muusikot Arto Rinne ja Dmitri Djomin saivat kutsun esiintymään Yhdysvaltoihin, ja he päättivät perustaa kvartetin, johon kuuluivat Rinteen tytär Eila Rinne ja Djominin poika Vladik Djomin. Kappaleiden äänittämisen Sattuma aloitti lokakuussa 2004.http://heninen.net/sattuma/historia/suomeksi.htm Yhtyeen mukana soittaa toisinaan myös kitaristi Artjom Undalovhttp://heninen.net/sattuma/pressi/koulu_e.htm Yhtye on usein esiintynyt Suomessa, muun muassa Ugrijuhlassa, Folklandialla, Samuelin Poloneesissa, Sommelossa ja Kihauksessa. == Levytykset == * Folk music from Karelia and Finland (2003) * Kudelma (2005) * Palapeli (2007)http://heninen.net/sattuma/levytykset/suomeksi.htm == Lähteet == == Aiheesta muualla == * Kotisivut (suomeksi, venäjäksi ja englanniksi) Luokka:Kansanmusiikkiyhtyeet Luokka:Venäläiset yhtyeet Luokka:Karjalan tasavallan kulttuuri
Traxxas

Traxxas on vuonna 1986 perustettu yhdysvaltalaisyhtiö, joka valmistaa sähköllä tai nitrolla toimivia radio-ohjattavia ajoneuvoja. Alusta alkaen yhtiön ideana on ollut valmistaa valmiiksi koottuja malleja (RTR=Ready-To-Run), jotka vastaisivat laadultaan koottavia sarjoja. == Traxxasin valmistamia malleja == X-maxx-mallit: *T-Maxx *SportMaxx *S-Maxx *E-Maxx *Revo *Revo Platinum *E-Revo *Summit *Slayer *Jato 2.5 *Jato 3.3 2WD Stadium Truck -mallit: *Rustler *Stampede *Nitro Rustler *Nitro Stampede *Nitro Sport *Bandit *Slash (2WD) *stampede *Telluride == Lähteet == == Aiheesta muualla == * Traxxas:n viralliset kotisivut * T-MAXX:n viralliset sivut Luokka:Radio-ohjatut pienoismallit Luokka:Yhdysvaltalaiset yritykset
Into

Into voi tarkoittaa ainakin seuraavia: * into, halu ja aktiivinen kiinnostunen jotain tiettyä asiaa (esimerkiksi harrastusta) kohtaan * Into, suomalainen miehen etunimi * Into, sukunimi: ** Markku Into (1945–2018), suomalainen runoilija * Into Kustannus, suomalainen kustantamo * Into, alhaista laktoosipitoisuutta osoittava Arla Ingmanin tuotemerkki * Taidekeskus Into, erityistaiteen keskus Turussa * Into, urheiluseuroja: ** Kemin Into ** Lieksan Into ** Merikarvian Into ** Ruukin Into * Into, The Rasmuksen vuonna 2001 julkaistu albumi
Dudley

Dudley on noin asukkaan kaupunki ja asukkaan metropolihallintopiiri (metropolitan borough) Länsi-Midlandsin metropolikreivikunnassa läntisessä Keski-Englannissa. Se on Birminghamia ympäröivän Black Countryn entisen hiilikaivosalueen suurin kaupunki.Trinity mirror Midlands Dudleyssä on eläintarha ja Dudleyn Black Country Living Museum, entinen kaivoskylä, jossa järjestetään perinnetyönäytöksiä ja jossa matkailijat voivat vierailla muun muassa entisajan koulussa, apteekissa ja fish and chips -kioskilla. == Lähteet == ==Aiheesta muualla== Luokka:Asutut paikat Länsi-Midlandsissa Luokka:Englannin kaupungit Luokka:Englannin metropolihallintopiirit
Yhdysvaltain 82. maahanlaskudivisioona

Yhdysvaltain 82. maahanlaskudivisioona (, ”All-American”) on Yhdysvaltain maavoimien laskuvarjodivisioona. == Historia == Divisioona perustettiin 25. elokuuta 1917 Camp Gordonissa, Georgiassa jalkaväkiyhtymänä. Ensimmäisessä maailmansodassa se osallistui mm. Meusen-Argonnen taisteluun loppuvuonna 1918. Nimensä se sai siitä, että divisioonassa oli vapaaehtoisia jokaisesta USA:n osavaltiosta. Divisioona muutettiin laskuvarjodivisioonaksi 15. elokuuta 1942. Toisessa maailmansodassa se saapui 10. toukokuuta 1943 Pohjois-Afrikkaan. Pohjois-Afrikan sotatoimien päätyttyä yhtymä nousi maihin Sisiliassa, josta se jatkoi Italian mantereelle Salernossa operaatio Avalanchessa. Divisioona siirrettiin yhtä rykmenttiä lukuun ottamatta Britteinsaarille valmistautumaan maihinnousuun Euroopan mantereelle. Normandian maihinnousuun liittyen divisioonan joukot tekivät maahanlaskut 6. kesäkuuta 1944 vallaten Sainte- Mère-Eglisen kaupungin ja La Fièren sillan. Divisioona palasi heinäkuun alussa Englantiin taisteltuaan kolmekymmentäkolme päivää.dday-overlord.com (sivu1) Divisioona liitettiin brittiläiseen 2. armeijaan, jonka mukana se teki maahanlaskun operaatio Market Gardenissa vallaten 16 siltaa Nijmegenin ja Groesbeekin välillä. Taisteltuaan 56 vuorokautta joukot joutuivat vetäytymään menetettyään runsaasti miehiä. Divisioona siirtyi 11. marraskuuta Reimsiin.dday-overlord.com (sivu2) Saksan aloitettua 16. joulukuuta vastahyökkäyksen, mistä seurasi Ardennien taistelu. Yhdysvaltain maahanlaskudivisioonat olivat liittoutuneiden viimeisinä reserveinä. 82. divisioona oli 18. joulukuuta Belgiassa Webermontissa ja se ryhmittyi puolustukseen Salm-joelle. Saksalaisten hyökkäys saatiin torjuttua. Myöhemmin se on taistellut Korean ja Vietnamin sodissa sekä Persianlahden ja Irakin sodissa. Yksikön nykyinen kotitukikohta on Fort Bragg Pohjois-Carolinassa. == Lähteet == == Aiheesta muualla == * 82. maahanlaskudivisioonan sivut Luokka:Yhdysvaltain maavoimien divisioonat toisessa maailmansodassa
Cheltenham

Cheltenham on noin asukkaan kaupunki ja hallintopiiri (borough) Gloucestershiren kreivikunnassa Englannissa. Se sijaitsee Severnjokeen laskevan Cheltjoen varrella Cotswoldsin länsiosassa. Se muodostaa viereisen Gloucesterin kaupungin kanssa noin asukkaan konurbaation. Cheltenham on entinen kylpyläkaupunki, ja siellä on useita kuuluisia hevossiittoloita ja laukkarata.Cheltenmah Racecourse Se sijaitsee Bristolista Birminghamiin kulkevan rautatien varrella. == Tunnettuja cheltenhamilaisia == * mäkihyppääjä Eddie Edwards * kitaristi Brian Jones == Lähteet == == Aiheesta muualla == Luokka:Asutut paikat Gloucestershiressä Luokka:Englannin kaupungit Luokka:Gloucestershiren hallinnolliset alueet Luokka:Englannin hallintopiirit
Lastenohjelma

Lastenohjelmat ovat televisio-ohjelmia, jotka on suunnattu pääasiassa lapsille. Ohjelmat ovat yleensä erilaisia animaatioita tai ohjelmia, joista on karsittu väkivalta, kiroilu ja muu kehitykselle haitallinen pois. Kuitenkin jotkut lastenohjelmat saattavat sisältää lievää kiroilua. Lastenohjelmat ovat viihdyttäviä ja opettavaisia. Lastenohjelmille on myös perustettu omia kanavia, joista suosituimpia ovat Nickelodeon, MTV Juniori, Nelonen Nappula, Cartoon Network, Disney Channel ja sen rinnakkaiskanavat Disney Junior, Playhouse Disney ja Disney XD. Lastenohjelmat ovat usein vakiojuontajien ja heidän ympärilleen laaditun kehyskertomuksen yhteen sitomia makasiiniohjelmia monine osioineen. Lastenohjelmien yleisiä juontajatyyppejä ovat: * kiva täti tai setä, kuin päiväkodin pidetty työntekijä, mukava lastenhoitaja tai lempisukulainen * eläinhahmo kuten Pikku Kakkosen Ransu-koira * lapsijuontaja, kuin kiva vanhempi sisko tai veli, tai kohdeyleisön kanssa samanikäinen lapsi, johon on helppo samastua * mummo tai vaari, lasten isovanhempien ikäinen turvallinen aikuishahmo, esimerkiksi Kylli-täti, Pikku Kakkosen Eila Roine tai aiemmin iltasatuja kertonut Lasse Pöysti. == Joitakin lastenohjelmia == *6teen *Alfred J. Kwak *Ankronikka *Ansa ja Oiva *Babar *Benin salainen maailma *BUU- klubben *Digimon *Dragonball Z *Duel Masters *Ensio Ripatti *Franklin *Galaxi *Halinallet *Hanna Ankka *Hetkinen *Himpulat *Hämähäkkimies *I spy *Jaki, vuoriston karhu *Jonttu-Fantti ja hänen ystävänsä *Karhuset *Katinkontti *Kimmo Kuu *Kössi Kenguru *Lazy Town *Maikki ja pelottava Pontso *Montana Jones *Muumilaakson tarinoita *My Little Pony *Myyrä *Nalle Luppakorva *Nikke Knatterton *Nokkapokka *Noppa *Olipa kerran -sarja **Olipa kerran ihminen **Olipa kerran avaruus **Olipa kerran elämä **Olipa kerran Amerikka **Olipa kerran keksijät **Olipa kerran löytöretket *Oppåner å hitådit *Paavo Pesusieni *Pat ja Mat *Peukaloisen retket *Pingu *Pikku Kakkonen *Pikku traktori *Poinzi *Pokémon *Postimies Pate *Prätkähiiret *Puuha-Pete *Rakkain terveisin Felix *Sakke *Scooby-Doo *Seitsemän pientä hiirtä *Sinisen talon nalle *Smurffit *Staraoke-laulupeli *Taotao, pieni pandakarhu *Teletapit *Tiny Toons *Tohtori Koira *Tohtori Sykerö *Tomi Traktori *Tosi viilee haamujengi *Tuomas Veturi *Utelias Vili *Vekarat *Vili Vilperi *Winx-klubi *W.i.t.c.h. ==Katso myös== *Lastenelokuva ==Lähteet== *
Bury

Bury on noin asukkaan kaupunki ja asukkaan metropolihallintopiiri (metropolitan borough) Suur-Manchesterin metropolikreivikunnassa Luoteis- Englannissa. Hallintopiiri ulottuu Penniinien nummilta pohjoisessa vajaan 7 kilometrin päähän Manchesterin keskustasta etelässä. Sen aluetta halkovat Irwelljoki ja useat moottoritiet. Bury on vanhastaan markkinapaikka Boltoniin ja Rochdaleen johtavien teiden risteyksessä. 1800-luvulla kanavien rakentaminen ja puuvillateollisuuden kasvu lisäsivät Buryn merkitystä kauppapaikkana ja liikenteen solmukohtana. Kaupunki tunnetaan verimakkarastaan (), joka yhdistetään Englannissa Buryyn kuten Suomessa mustamakkara Tampereeseen. == Lähteet == ==Aiheesta muualla== Luokka:Asutut paikat Suur- Manchesterissa Luokka:Englannin kaupungit Luokka:Englannin metropolihallintopiirit
Who Made Who

Who Made Who on AC/DC-yhtyeen vuonna 1986 julkaistu albumi ja soundtrack Stephen Kingin elokuvaan Maximum Overdrive. Albumin kappaleista kolme, ”Who Made Who”, ”D.T.” ja ”Chase the Ace” olivat uusia, loput on otettu aikaisemmilta julkaisuilta. Kappaleet ”You Shook Me All Night Long” ja ”Hell’s Bells” ovat Back in Black -albumilta, ”Sink the Pink” ja ”Shake Your Foundations” Fly on the Wall -albumilta ja kappale ”For Those About to Rock (We Salute You)” albumilta For Those About to Rock We Salute You -albumilta. Vain yksi kappaleista, eli ”Ride On”, on edesmenneen laulajan Bon Scottin ajalta. Muissa kappaleissa laulusolistina toimii Brian Johnson. Who Made Who julkaistiin remasteroituna vuonna 2003 osana AC/DC remasters -sarjaa. ==Kappaleet== ==Video== Vuonna 1986 albumista julkaistiin videoversio, joka sisälsi kappaleet: # Who Made Who # You Shook Me All Night Long # Shake Your Foundations # Hells Bells # For Those About to Rock (We Salute You) ==Kokoonpano== * Brian Johnson – laulu * Bon Scott – laulu kappaleessa ”Ride On” * Angus Young – soolokitara * Malcolm Young – komppikitara, taustalaulu * Cliff Williams – bassokitara, taustalaulu * Mark Evans – bassokitara ja taustalaulu kappaleessa ”Ride On” * Simon Wright – rummut * Phil Rudd – rummut kappaleissa ”You Shook Me All Night Long”, ”Ride On”, ”Hells Bells” ja ”For Those About to Rock (We Salute You)” ==Arvostelut== * All Music Guide lehden arvostelu: == Lähteet == == Aiheesta muualla == * Luokka:AC/DC:n albumit Luokka:Vuoden 1986 soundtrackit Luokka:Robert John "Mutt" Langen tuottamat albumit
EuroAirport Basel-Mulhouse-Freiburg

EuroAirport Basel-Mulhouse-Freiburg on kansainvälinen lentoasema lähellä Baselia (Sveitsi), Mulhousea (Ranska) ja Freiburg im Breisgauta (Saksa). EuroAirport Basel-Mulhouse-Freiburg on yksi maailman harvoista lentoasemista, joka on kahden maan hallinnassa (Ranska ja Sveitsi). Lentoaseman hallituksessa on kahdeksan jäsentä kummastakin maasta. Lentoasema sijaitsee Ranskan maaperällä. Lentoasema oli aikaisemmin jaettu kahteen erilliseen osaan (Sveitsin puoli ja Ranskan puoli), joiden välillä oli rajatarkistuspiste. Sveitsin liityttyä Schengenin sopimukseen maaliskuussa 2009 osat yhdistettiin. Kansainvälisen statuksen takia EuroAirportilla on kolme lentoasemakoodia: BSL (Basel) on sveitsiläinen koodi, MLH (Mulhouse) on ranskalainen koodi ja EAP (EuroAirport) on kansainvälinen koodi. == Matkustajamäärä == Lentoseman vuosittaiset matkustajamäärät ovat olleet lähes jatkuvassa kasvussa: viiden miljoonan matkustajan raja ylittyi vuonna 2011 ja seitsemän miljoonan raja vuonna 2015: Matkustajamäärä milj. v. 1950–2016 1950 1960 1970 1980 1990 2000 2005 2010 2015 2016 Reitti- ja tilausliikenne 0,011 0,19 0,66 0,85 1,8 3,7 3,3 4,1 7,0 7,3 ==Lentoyhtiöt ja kohteet== *Aigle Azur (Alger, Constantine, Hurghada) *Air Algerie (Constantine) *Airlinair (Rennes) *Air France (Bordeaux, Clermont, Lyon, Pariisi-Charles de Gaulle, Pariisi-Orly, Toulouse) *Atlas Blue (Marrakesh) *Austrian Airlines **Austrian Arrows (Wien) *British Airways (Lontoo-Heathrow) *Cimber Sterling (Kööpenhamina) *easyJet (Berliini-Schönefeld, Liverpool, Lontoo-Luton, Lontoo-Stansted) **easyJet Switzerland (Alicante, Amsterdam, Barcelona, Hampuri, Istanbul-Sabiha Gökçen, Lissabon, Madrid, Malaga, Napoli, Nizza, Olbia, Palma de Mallorca, Praha, Rooma-Ciampino) *Iceland Express (Reykjavik) *LTE International Airways (Las Palmas) *Lufthansa (Düsseldorf, Frankfurt, München) *Ryanair (Barcelona-Girona, Tukholma-Skavsta) *SunExpress (Antalya, Izmir) *Swiss International Air Lines **Swiss European Air Lines (Amsterdam, Barcelona, Bryssel, Budapest, Lontoo-City, Manchester, Nizza, Praha, Varsova, Zürich) *TUIfly (Bari, Fuerteventura, Kos, Lanzarote, Menorca, Palermo, Palma de Mallorca, Rodos, Teneriffa-etelä) *Turkish Airlines (Istanbul-Atatürk) *Twin Jet (Marseille, Toulouse) ==Lähteet== == Aiheesta muualla == *EuroAirport luokka:Ranskan lentoasemat luokka:Sveitsin lentoasemat Luokka:Basel
Anita Hirvonen (albumi)

__NOTOC__ Anita Hirvonen on Anita Hirvosen studioalbumi vuodelta 1990. == Kappaleet == # # # # # # # # # # # == Tuotanto == * Chrisse Johansson – tuottaja, layout * Bruno Korpela – tuottaja * Juha Heininen – äänittäjä * Jyrki Saarinen – äänittäjä * Markku Törrönen – miksaaja * Erik Uddström – valokuvat == Aiheesta muualla == * Anita Hirvonen discogs.com -sivustolla Luokka:Vuoden 1990 albumit Luokka:Anita Hirvosen albumit Luokka:Chrisse Johanssonin tuottamat albumit
Isoamyylinitriitti

Isoamyylinitriitti (C5H11NO2) kuuluu nitriittien aineryhmään. Se on normaaliolosuhteissa olomuodoltaan keltainen veteen liukenematon neste. Isoamyylinitriitin rakennekaava on (CH3)2CHCH2CH2ONO, moolimassa 117,15 g/mol, kiehumispiste 97–99 °C, tiheys 0,875 g/cm3, leimahduspiste 3 °C, itsesyttymislämpötila 209 °C ja CAS-numero 110-46-3. Isoamyylinitriitistä käytetään myös nimityksiä amyylinitriitti, 3-metyylibutanolinitriitti tai isopentyylialkoholinitriitti. == Aiheesta muualla == * *PubChem: Isoamyl nitrite *DrugBank: Amyl Nitrite *KEGG: Amyl nitrite *ChemBlink: Isoamyl nitrite Luokka:Nitriitit
Voimasointu

Voimasointu (en. power chord) merkitsee sointua, joka rakentuu pohjasävelestä, puhtaasta kvintistä (ns. viitossointu tai kvinttisointu) ja mahdollisesta oktaavista.The Canadian Oxford Dictionary. Katherine Barber. Oxford University Press 2004. Oxford Reference Online. Oxford University Press. Vierailtu 5.12.2006. Se on terssitön vajaasointu. Voimasointuja käytetään enimmäkseen kitaransoitossa, ja erityisesti rock- ja metallimusiikissa. Kvintin tilalla voidaan myös soittaa käännetty kvartti. Nimi "voimasointu" tulee siitä, että puhdas kvintti ei ole duuri eikä molli, ja se kuulostaa näin voimakkaammalta kuin diatoninen sointu. Voimasointua merkitään yleisimmin isolla kirjoitetulla pohjasävelellä, jonka perässä on luku 5, esim. C5. Joidenkin lähteiden mukaan rock and roll -kitaristi Link Wray oli pioneeri voimasoinnun käytössä.Encyclopaedia Britannica Online, vierailtu 5.12.2006 Blues-kitaristi Elmore James käytti 1950-luvun lopulla voimasointuja särönsoundin kanssa, kuten myöhemmät rock-kitaristit (esimerkiksi kappaleessa "I Need You"). Tunnetuin esimerkki voimasointujen käytöstä lienee Deep Purplen kitaristin Ritchie Blackmoren riffi kappaleessa Smoke on the Water. ==Tabulatuuri-esimerkki== A5 oktaavilla ja ilman | e|-------------|-------------| H|-------------|-------------| Kyseessä on A-voimasointu. G|---2---------|-------------| Kaikki voimasoinnut on soitettavissa samalla D|---2-tai-7---|---2-tai-----| otteella eri sävelistä, vaihtamalla asemaa. A|---0-----7---|---0-----7---| Esimerkissä on käytetty standardi-viritystä. E|---------5---|---------5---| Mikäli kitara viritetään standardivireen sijasta täyskvarttiviritykseen, kaikki voimasoinnut voidaan soittaa miltä tahansa kieliparilta käänteisinä kvartteina. ==Nuotti-esimerkki== Kyseessä on F5-voimasointu. == Lähteet == == Aiheesta muualla == *Kaikki voimasoinnut (kuva ja pdf) Luokka:Soinnut
Norjan vaakuna

Norjan vaakuna on Norjan kuningaskunnan kansallistunnuksena käytettävä vaakuna. Norjan vaakuna on yksi Euroopan vanhimmista, sillä vaakunan historia voidaan ajoittaa aina 1200-luvulle, jolloin Haakon IV Haakoninpoika käytti kilpeä, johon oli kuvattu leijona. Punainen väri on mainittu kuninkaan saagassa. Vuonna 1280 Kuningas Eirik Magnusson lisäsi kruunun ja hopeisen kirveen. Kirves on ase, jolla Pyhä Olavi surmattiin Stiklestadin taistelussa 1030. Vaakuna on kuitenkin kokenut jonkin verran tyylillisiä muutoksia tultaessa lähemmäs nykyaikaa. Myöhäiskeskiajalla kirveen varsi kasvoi pidemmäksi ja ase alkoi muistuttaa hilparia. * Luokka:Valtioiden vaakunat
Tanskan kuninkaallinen vaakuna

Tanskan kuninkaallinen vaakuna on pääasiassa Tanskan kuningashuoneen käytössä oleva vaakuna. Kuningas Frederik X päätti uuden vaakunan käyttöönotosta joulukuussa 2024. Aikaisempi kuninkaallinen vaakuna oli vuodelta 1972 eli se oli ollut käytössä Margareeta II:n vallassaoloajan. Vaakunoiden suurin ero on siinä, että uudessa vaakunassa ei enää ole Ruotsiin viittaavia kolmea kruunua, vaan sekä Grönlanti että Färsaaret ovat saaneet oman kentän vaakunaan. Aikaisemmin Grönlannin, Färsaarten ja Ruotsin vaakunat olivat yhdessä vaakunan neljänneskentässä. Vaakunan vasemman yläkulman kentässä on Tanskan valtionvaakuna, jossa on kolme kävelevää kruunattua leijonaa. Oikeassa yläkulman kentässä on Färsaarten vaakuna, vaakunaeläimenä on lammas. Oikeassa alakentässä on Etelä-Jyllannin vaakuna, jossa on kaksi leijonaa ja vasemmassa alakulmassa on Grönlannin vaakuna, jossa on kuvattuna jääkarhu. Vaakunan keskellä oleva risti symboloi Dannebrogia. Ruotsin vaakunan kolme kruunua olivat Tanskan kuninkaallisessa vaakunassa Kalmarin unionin perustamisesta 1397 lähtien. Unionin maat käyttivät unionin toisten maiden vaakunoita omissa vaakunoissaan. Ruotsi erotessa Kalmarin unionista 1523 ja unionin hajotessa Tanskan kuningas antoi kruunujen olla lipussaan, mutta entistä symboliarvoa niillä ei enää sen jälkeen ole ollut. == Lähde == * * Kuninkaallinen vaakuna Tanskan hovin sivustolla == Aiheesta muualla == Luokka:Tanskan vaakunat
Lumsk

Lumsk on Norjan Trondheimista kotoisin oleva folk metalia soittava yhtye. Yhtye yhdistää perinteistä norjalaista kansanmusiikkia rock- ja metallimusiikkiin. Yhtye julkaisi ensimmäisen demonsa 2001 ja on sen jälkeen julkaissut kolme levyä. == Jäsenet == * Espen Warankov Godø – kosketinsoitin, piano, mellotron, laulu (2000–) * Eystein Garberg – kitara (2001–) * Espen Hammer – bassokitara (2002–) * Vidar Berg – rummut (2005–) * Annelise Ofstad Aar – laulu (2009–) === Entiset jäsenet === * Øyvind R. – kitara * Sondre Øien – bassokitara, taustalaulu (1999–2001) * Alf Helge Lund – rummut (1999–2005) * Bjørnar Selsbak – kitara (1999–2004) * Siv Lena Waterloo Laugtug – viulu (2001–2007) * Vibeke Arntzen – laulu (2001–2004) * Ketil Sæther – kitara (2004–2007) * Stine-Mari Langstrand – laulu (2004–2007) == Diskografia == === Studioalbumit === * * * * === Singlet === * * === Demot === * Luokka:Norjalaiset folk metal -yhtyeet
Ristinummi (Vaasa)

Ristinummi () on Vaasan kaupunginosa ja osa samannimistä suuraluetta kaupungin itärajalla. Asukkaita oli 3 724 vuonna 2015. Alue alkoi kehittyä 1970-luvulla ja kaupunginosassa pidettiin asuntomessut vuonna 1975. Ristinummella sijaitsevat muun muassa Variskan yhtenäiskoulu ja Ristinummen S-market. Kivenheiton päässä sijaitsevat kaupungin vedenottamo Pilvilampi ja läheiset luontoalueet. Ristinummella sijaitsi aiemmin myös vuonna 1977 rakennettu Ristinummen ostoskeskus, joka purettiin vuonna 2023. Ostoskeskuksen vieressä sijainnut purettavana ollut Nummen koulu tuhopoltettiin toukokuussa vuonna 2017. Ristinummella asuu paljon vanhuksia ja ulkomaalaistaustaisia asukkaita. ==Kuvia Ristinummelta== Tiedosto:Vanhan Vaasan katu Ristinummi.jpg|Näkymää Vanhan Vaasan kadulta Ristinummelta. Tiedosto:Liikenneympyrä Ristinummi.jpg|Ristinummen liikenneympyrä Tiedosto:Nuorisotalo Ristikka.jpg|Nuorisotalo Ristikka Tiedosto:Jehovan todistajien valtakunnansali Vaasassa.jpg|Jehovan todistajien valtakunnansali Ristinummella. Tiedosto:Ristinummen seurakuntakeskus.jpg|Ristinummen seurakuntakeskus Tiedosto:Ristinummen päiväkoti.jpg|Ristinummen päiväkoti Tiedosto:Nummen koulu.jpg|Nummen koulun entinen paikka. Tiedosto:Variskan koulu.jpg|Variskan koulu Tiedosto:Ristinummen ostoskeskus.jpg|Vuonna 2023 purettu Ristinummen ostoskeskus. ==Lähteet== *
Hatanpään arboretum

Hatanpään arboretum (viralliselta nimeltään Hatanpäänpuisto-Arboretum) sijaitsee Tampereella Hatanpäällä ja se on perustettu 1970-luvullaHatanpään kartano; Museovirasto entisen Hatanpään kartanon maille. Puiston alueella on istutettuna useita eri puu-, pensas- ja kukkalajeja ja ne on varustettu nimikylteillä tunnistamisen helpottamiseksi. Arboretum on suosittu virkistysalue ja etenkin alueella sijaitseva ruusutarha monine ruusulajeineen on nähtävyys. http://www.tampere.fi/ytoteto/yva/ymparistoverkko/info/info_hatanpaanarboretum.html ==Kuvia== Kuva:Hatanpään arboretum1.jpg| Kuva:Hatanpään arboretum2.jpg| Kuva:Hatanpään arboretum.jpg|Näkymä Hatanpään arboretumista Pyhäjärvelle ==Lähteet== ==Aiheesta muualla== *Eila Siitarinen (toim.): Tampereen puistot 125 v; sivu 14; Tampereen kaupungin puistoyksikkö, 1999 *Hatanpään arboretum Tampereen kaupungin verkkosivuilla *Panoraamakuvia Arboterumista - Virtuaalinen Tampereen kaupunkiopas: VirtualTampere.com Luokka:Suomen arboretumit Luokka:Tampereen puistot Arboretum Luokka:Ruusutarhat
Amerikanhaapa

Amerikanhaapa (Populus tremuloides) on lehtipuu, joka kuuluu haapojen ja poppelien sukuun. Sitä tavataan suuressa osassa Pohjois-Amerikkaa. Amerikanhaapa muistuttaa hyvin paljon Euroopassa kasvavaa metsähaapaa (Populus tremula), mutta runko on vaalenharmaa tai valkoinen. Eri maanosien haapalajit myös risteytyvät keskenään. Risteymä tunnetaan nimellä hybridihaapa (Populus × wettsteinii). Kuten metsähaavan, myös amerikanhaavan juurakko voi olla jopa tuhansia vuosia vanha. Kun vanhat rungot kuolevat, juurakosta nousee esiin uusia. Haavat selviytyvätkin metsäpaloista hyvin, sillä liekit ja niiden kuumuus eivät yllä maanalaisiin osiin. Näin haavat muodostavat jatkuvasti kasvavia yhdyskuntia, jotka saattavat peittää jopa useiden hehtaarien alan. Utahissa on eräs yhdyskunta, jonka väitetään olevan 80 000 vuotta vanha. == Lähteet == == Aiheesta muualla == * * * * Luokka:Haavat ja poppelit
Rikospoliisi ei laula

Rikospoliisi ei laula on MTV3-kanavalla esitetty suomalainen poliisisarja. Poliisi näkee elämänsä aikana rikoksien kirjon, ja siitä sarja kertoo. Ohjelma perustuu MTV3:n rikostoimittajan Jarkko Sipilän Takamäki-sarjan kirjoihin. Sarjan on ohjannut Jarmo Lampela, ja sen ovat käsikirjoittaneet Jarkko Sipilä ja Jouni Mölsä. Sarjan tapahtumapaikkana on Helsinki. ==Pääosissa== == Jaksot == Jakso Nimi Ensiesitys 1\. Delfiinityttö 1. lokakuuta 2006 2\. Yllätys 8. lokakuuta 2006 3\. Tuntomerkkeihin sopiva 15. lokakuuta 2006 4\. Laiton lyönti 22. lokakuuta 2006 5\. Mykkä todistaja 29. lokakuuta 2006 6\. Kuoleman askelmerkit 5. marraskuuta 2006 7\. Syytä epäillä 12. marraskuuta 2006 8\. Todennäköisin syin 19. marraskuuta 2006 ==Aiheesta muualla== * Rikospoliisi ei laulu Jarowskij sivuilla Luokka:2000-vuosikymmenen suomalaiset draamasarjat Luokka:2000-vuosikymmenen suomalaiset rikossarjat Luokka:MTV3:n televisio- ohjelmat
Ksyleeni

Ksyleeni eli dimetyylibentseeni on bentseenin johdannainen hiilivety, joka sisältää aromaattisen renkaan lisäksi kaksi metyyliryhmää. Ksyleenin kemiallinen kaava on C6H4(CH3)2 (bruttokaava C8H10). Ksyleenin moolimassa on 106,2 g/mol, ja sillä esiintyy kolme eri isomeeriä, joissa metyyliryhmät ovat sitoutuneet eri kohtiin bentseenirengasta. Isomeerit ovat: * orto-ksyleeni (IUPAC-nimi 1,2-dimetyylibentseeni) * meta-ksyleeni (1,3-dimetyylibentseeni) * para-ksyleeni (1,4-dimetyylibentseeni) Ksyleeniä saadaan maaöljystä ja sitä käytetään sekä liuottimena, polttoaineena että raaka-aineena. Ksyleeni on ärsyttävä ja helposti syttyvä aine (leimahduspiste 29–39 °C isomeeristä riippuen). Ksyleenit ovat puhtaina yhdisteinä herkkäliikkeisiä, värittömiä nesteitä, joiden haju muistuttaa bentseeniä. Ksyleenit eivät liukene veteen, mutta liukenevat kaikissa suhteissa bentseeniin, etanoliin, eetteriin ja tetrakloorimetaaniin. Ksyleenien kauppalaadut ovat tavallisesti isomeeriseoksia, joissa meta-ksyleeni on tavallisesti vallitseva yhdiste. Ksyleenien ollessa lähtöaineina valmistettaessa muita yhdisteitä tulee niiden olla puhtaita isomeerejä. Orto-ksyleeniä voidaan käyttää muun muassa valmistettaessa ftaalihappoanhydridiä, meta-ksyleeniä valmistettaessa isoftaalihappoa ja para-ksyleeniä valmistettaessa tereftaalihappoa ja dimetyylitereftalaattia. == Ympäristö- ja terveysvaikutukset == Ksyleeni voi kulkeutua elimistöön joko hengitysteitse, nielemällä tai ihon läpi. Aine aiheuttaa ärsytystä silmissä ja iholla myös kuivattaen ihoa pitkäaikaisen altistuksen aikana. Se voi vaikuttaa keskushermostoon ja aiheuttaa muun muassa päänsärkyä ja pahoinvointia. Ksyleeni on vaarallista jätettä ja tulee toimittaa vaarallisen jätteen vastaanottoon. Pienet määrät voi kuivattaa ulkoilmassa; tyhjä, hyvin tuuletettu pakkaus voidaan kierrättää. == Aiheesta muualla == * * * *Onnettomuuden vaaraa aiheuttavat aineet - OVA-ohjeet: Ksyleeni * *PubChem: 1,2-Xylene; 1,3-xylene; 1,4-xylene *Human Metabolome Database (HMDB): o-Xylene *Human Metabolome Database (HMDB): m-Xylene *Human Metabolome Database (HMDB): p-Xylene *Toxin and Toxin Target Database (T3DB): o-Xylene *Toxin and Toxin Target Database (T3DB): m-Xylene *Toxin and Toxin Target Database (T3DB): p-Xylene Luokka:Aromaattiset hiilivedyt Luokka:Imppaus Luokka:Seulonnan keskeiset artikkelit
High and Mighty Color

HIGH and MIGHTY COLOR on japanilainen vuonna 2004 perustettu j-rock-yhtye. ==Historia== ===Anti-Nobunaga=== Bändi lähti MEGin ja SASSYn pienestä Metallica covereita tehneestä bändistä. Pari vuotta sen jälkeen he päättivät mennä pidemmälle taitojensa kanssa kuin vain covereiden tekemiseen. Sassy antoi mACKAzille mahdollisuuden liittyä, ja tämä kutsui mukaan myös ystävänsä Kazuton. Yūsuke ei ensin aikonut liittyä bändiin, sillä aikoi soolouralle. MEG kuitenkin sai tahtonsa läpi kysymällä asiasta joka päivä melkein neljän kuukauden ajan. Bändi tunnettiin tuolloin nimellä Anti-Nobunaga. Se soitti suurimmaksi osaksi vain kahviloissa ja muissa pienissä paikoissa. SASSY, bändin johtaja, lähetti demoja japanilaisille levy-yhtiöille, mutta heidät hylättiin aina. Pieni japanilainen levy-yhtiö kuitenkin hyväksyi heidät, ja he alkoivat soittaa muuallakin kuin vain Okinawassa, jossa he asuivat. ===SME ja Mākīn liittyminen=== Kesällä 2003 Sony Music Entertainment Japan löysi heidät Okinawassa vuosittain järjestetyillä festivaaleilla, ja tarjosi heille mahdollisuuden päästä levylle jossa esiintyi useita artisteja. Mākīn he tapasivat musiikki festarilla, jota kutsuttiin Music picnic festivaliksi. SME:n mielestä Mākī ja Anti-nobunaga eivät olleet mitään erityistä yksinään, mutta yhdessä heistä tulisi jotain ennennäkemätöntä Japanissa. Mākī aluksi hylkäsi tarjouksen liittyä, sillä halusi matkustaa ulkomaille opiskelemaan englantia. Bändin jäsenet kuitenkin saivat hänet suostuteltua mukaan, ja Mākīn liityttyä he vaihtoivat bändin nimen High and Mighty Coloriksi. Vuoden 2004 he käyttivät laulujen kirjoittamiseen ja levyttämiseen. Heidän ensimmäinen singlensä "Over" myytiin loppuun heti ensimmäisen kuukauden aikana. Se kuitenkin julkaistiin uudestaan seuraavana vuonna. Sen jälkeen he ovat julkaisseet 3 albumia ja 10 singleä. ==Jäsenet== * マーキー (Mākī) − laulu, syntynyt 23. elokuuta 1987 * ユウスケ (Yūsuke) − laulu, syntynyt 25. tammikuuta 1985 * MEG − kitara, syntynyt 15. marraskuuta 1984 * カズト (Kazuto) − kitara, syntynyt 18. syyskuuta 1984 * mACKAz − basso, syntynyt 15. heinäkuuta 1984 * SASSY − rummut, syntynyt 23. elokuuta 1984 ==Diskografia== ===Singlet=== *PRIDE (26. tammikuuta 2005) *PRIDE Remix (24. maaliskuuta 2005) *OVER (20. huhtikuuta 2005) *RUN☆RUN☆RUN (22. kesäkuuta 2005) *Days (17. elokuuta 2005) *STYLE ~get glory in this hand~ (9. marraskuuta 2005) *Ichirin no Hana (一輪の花) (11. tammikuuta 2006) *DIVE into YOURSELF (26. heinäkuuta 2006) *Enrai ~Tooku ni Aru Akari~ (遠雷~遠くにある明かり) (25. lokakuuta 2006) *Dreams (1. elokuuta 2007) *Amazing (12. joulukuuta 2007) ===Albumit=== *G∞VER (14. syyskuuta 2005) *Gou On PROGRESSIVE (傲音プログレッシヴ) (5. huhtikuuta 2006) *San (参) (21. helmikuuta 2007) ===DVD=== * "Video G∞VER" (22. helmikuuta 2006) ==Palkinnot== * 47th Japanese Record Grand Prix'n vuoden tulokas 2005 ==Aiheesta muualla== *Levy-yhtiön sivu *Virallinen kotisivu *H&MC; Fansite : INSOMNIA Luokka:Japanilaiset rockyhtyeet
Halava

Halava eli viitahalava (Salix pentandra) on pajukasveihin (Salicaceae) kuuluva puu tai pensas, jota kasvatetaan joskus myös koristekasvina. == Ulkonäkö ja koko == === Kasvutapa ja lehdet === Halava on 2–15 metriä korkeaksi kasvava puu tai pensas. Sen paljaat ja kiiltävät oksat ovat väriltään vihreitä tai punertavia. Vanhemmiten rungon väri muuttuu vihertävänharmaaksi ja se kaarnoittuu pystyliuskaisesti. Silmut ovat kooltaan noin 3–4 millimetriä pitkiä, ruskeita ja kiiltäviä. Halavan kierteisesti järjestäytyneissä lehdissä on lyhyet ruodit ja tyvellä pienet korvakkeet, jotka kuitenkin varisevat pian pois. Lehtilapa on noin 6–8 senttimetriä, lehtimuoto on pitkä-soikea. Lehtilaita on saha- ja nystylaitainen. Lehdet ovat molemmin puolin paljaita ja vihreitä, alapuoli on kuitenkin hieman vaaleamman vihreä. Lehtisuonia on 10–12. === Kukat ja hedelmät === Halava kukkii yleensä kesäkuun alussa kun lehdet ovat kasvaneet miltei täysikokoisiksi. Se on kaksikotinen ja hyönteispölytteinen, eli sen hede- ja emikukat ovat norkkoina eri yksilöissä. Sen kukinnot norkkoja jotka ovat norkkosuomujen hangoissa noin 3–4 senttiä pitkiä. Norkoissa olevat kukat ovat kehättömiä, pieniä ja niissä on mesinystyt. Hedenorkot ovat keltaisia ja niissä on viisi hedettä. Heteiden palhot ovat valkokarvaisia. Eminorkot ovat vaalean vihreitä ja niiden emikukissa oleva emiö on kaksiluottinen, sikiän on karvaton. Yhdessä eminorkossa saattaa olla 150 kukkaa. Halavan norkoissa olevissa kodissa kehittyvät pienet lenninhaivenelliset siemenet. Kukinnan jälkeen ne varisevat norkoista vasta myöhään syksyllä. Norkot jäävät roikkumaan halavaan yli talven. == Levinneisyys == Halavan levinneisyysalue käsittää suuren osan Eurooppaa ja Länsi-Siperian sekä Mongolian. Suomessa se on yleinen suurimmassa osassa maata. Lapissa se on kuitenkin harvinainen. == Elinympäristö == Halava vaatii kasvupaikaltaan ravinteikasta ja kosteaa kasvualustaa. Se viihtyy etenkin rannoilla, kosteissa lehdoissa ja korvissa sekä muilla kosteilla kasvupaikoilla. == Muuta == Halavaa käytetään energiapuuna. Sitä on myös käytetty korinpunontaan ja siitä on tehty parkitsemisessa käytettäviä parkkiaineita. Kirjallisuudessa halava mainitaan Aleksis Kiven runossa Ikävyys kokoelmasta Kanervala (1866). == Kuvia == Tiedosto:Salix pentandra RF.jpg|Halavan eminorkkoja. Tiedosto:P1010563-salix-pentandra.JPG|Halavan kukkineita norkkoja. Tiedosto:P1010562-salix-pentandra.JPG|Halavan kukkineita norkkoja. Tiedosto:Salix pentandra0.jpg|Pensasmaista halavaa Englannissa. == Lähteet == * === Viitteet === == Aiheesta muualla == * Kasviatlas 2022: (Viita)halavan (Salix pentandra) levinneisyys Suomessa. * Suomen Lajitietokeskus: Halava (viitahalava) – Salix pentandra * * Luokka:Pajut
Mustuvapaju

Mustuvapaju (Salix myrsinifolia) on pajukasveihin (Salicaceae) kuuluva puuvartinen kasvi. Sen levinneisyys käsittää suuren osan Eurooppaa Lounais- Eurooppaa lukuun ottamatta.Den virtuella floran (myös kartta) Mustuvapaju voi olla pensasmainen tai puumainen ja jää alle 10 metriä korkeaksi.Vuokko, S. 1989. Mustuvapaju, mainettaan kookkaampi. Sorbifolia 20(1): 26–27. Se viihtyy etenkin rannoilla. Laji voi risteytyä lettopajun (Salix myrsinites), kiiltopajun (Salix phylicifolia) ja tunturipajun (Salix glauca) kanssa. Mustuvapajun alajeja ovat oudanmustuvapaju eli outapaju (Salix myrsinifolia subsp. borealis), kuolanmustuvapaju eli kuolanpaju (Salix myrsinifolia subsp. kolaënsis) ja etelänmustuvapaju (subsp. myrsinifolia). Mustuvapajun nimi juontuu siitä, että sen lehdet mustuvat kuivuessaan. thumb|none|200px|Mustuvapaju. == Lähteet == == Aiheesta muualla == * Kasviatlas 2021: Mustuvapajun (Salix myrsinifolia) levinneisyys Suomessa. *Pinkka, Lajintuntemuksen oppimisympäristö: Mustuvapaju (Salix myrsinifolia) *Luontoportti: Mustuvapaju (Salix myrsinifolia) *E. Nenonen (valokuvia) *Valokki - nettikasvio: Mustuvapaju (Salix myrsinifolia) *ITIS: Salix myrsinifolia *United States Department of Agriculture (USDA): Salix myrsinifolia Luokka:Pajut
Schanuelin konjektuuri

Schanuelin otaksuma on seuraava transkendenttisten lukujen teoriaan liittyvä avoin ongelma: :Olkoon annettu n Q:n suhteen lineaarisesti riippumatonta kompleksilukua z1,...,zn. Tällöin kuntalaajennuksella Q(z1,...,zn,exp(z1),...,exp(zn)) on transkendenttinen aste Q:n suhteen on vähintään n. Otaksuman esitti Stephen Schanuel 1960-luvulla ja se löytyy esimerkiksi Serge Langin kirjasta Lang, Serge: Introduction to Transcendental Numbers. Addison-Wesley 1966, sivut 30–31. Otaksumaa ei ole kyetty ratkaisemaan tai osoittamaan epätodeksi. Jos otaksuma pitää paikkansa, siitä seuraa muun muassa Lindemannin–Weierstrassin lause, Gelfondin–Schneiderin lause ja useita muita eksponenttifunktioita koskevia trankendenttisia ominaisuuksia, kuten esimerkiksi lukujen π ja e algebrallinen riippumattomuus. Scott W. Williams Million Bucks Problems on formuloinut seuraavan käänteisen Schanuelin otaksuman: :Olkoon F numeroituva kunta, jonka karakteristika on nolla ja e : F -> F on homomorfismi additiiviselta ryhmältä (F,+) multiplikatiiviselle ryhmälle (F,*), jonka ydin on syklinen. Oletetaan edelleen, että mitkä tahansa n F:n alkiota x1,...,xn ovat lineaarisesti riippumattomia Q:n suhteen ja Q:n laajennuksen Q(x1,...,xn,e(x1),...,e(xn)) transkendenttinen aste Q:n suhteen on vähintään n. Tällöin on olemassa kuntahomomorfismi h : E -> C jolle h(e(x))=exp(h(x)) kaikilla F:n alkioilla x. Schanuelin otaksuman potenssisarjoille todisti James Ax vuonna 1971.Ax, James: On Schanuel's conjectures. Annals of Mathematics (2) 93, 1971, sivut 252–268. Sen mukaan: :Olkoon annettu mitkä tahansa n Q:n suhteen lineaarisesti riippumatonta potenssisarjaa f1,...,fn in tCt:ssä. Tällöin C(t):n laajennuksen C(t,f1,...,fn,exp(f1),...,exp(fn)) transkendenttinen aste C(t):n suhteen on vähintään n. == Lähteet == Luokka:Konjektuurit Luokka:Lukuteoria Luokka:Transkendenttiset luvut
French Kiss with Kylie

__NOTOC__ French Kiss with Kylie on romanialaisen eurodance-yhtye Akcentin kansainvälisen läpimurron tuonut albumi, ja yhtyeen ensimmäinen, jossa oli mukana englanninkielisiä kappaleita. Albumi sisälsi kaksi suurta hittiä, Kylien ja JoKeron, joista jälkimmäinen oli mukana Romanian euroviisukarsinnoissa. Kummastakin kappaleesta tehtiin musiikkivideo ja ne julkaistiin myös singleinä. Videon saivat albumin kappaleista myös French Kiss, Spune-mi (Hey baby!) ja Suflet pereche. French Kiss With Kylie sisälsi 11 kappaletta ja lisäksi romaniankielisen version sekä remixin Kylie-hitistä ja lisäksi remixin JoKerosta. == Kappaleet == # # # # # # # # # # # # # # == Arvostelut == * Findance / Antti Niemelä: http://www.findance.com/arvostelut.php?id=2651 == Lähteet == Luokka:Vuoden 2006 albumit Luokka:Akcentin albumit
JoKero

JoKero on romanialaisen eurodance-yhtye Akcentin toinen single vuonna 2006 julkaistulta French Kiss With Kylie -albumilta. Kappale oli albumin suurin hitti ensimmäisen singlen, Kylien jälkeen. Akcent osallistui kappaleella Romanian euroviisukarsintoihin, joissa se voitti yleisöäänestyksen, mutta sijoittui silti toiseksi, ja loppukilpailuun lähti Mihai Trăistariu Tornerò- kappaleellaan. JoKerosta tehtiin myös musiikkivideo. Singlellä mukana oli alkuperäisen version lisäksi kaksi remix-versiota. ==Kappaleet== # JoKero (Radio Version) # JoKero (Cre8 Remix) # JoKero (Activ & Optick Extended Mix) ==Aiheesta muualla== *JoKeron arvostelu Findance.com-musiikkisivustolla Luokka:Vuoden 2006 kappaleet Luokka:Romanialaiset musiikkikappaleet Luokka:Dancekappaleet
Pioneerikomppanian määrävahvuus (talvisota)

Pioneerikomppanian määrävahvuus talvisodan aikana koostui mm. seuraavasta henkilöstöstä ja kalustosta: *Henkilöstö: 280 (6 upseeria + 32 aliupseeria + 242 miehistöön kuuluvaa) *Hevosajoneuvoja: 44 *Ratsuja: 6 *Polkupyöriä: 30 Pioneerikomppanian organisaatioon kuului: *Toimitusjoukkue *Pioneerijoukkue **Pioneeriryhmä × 7 Luokka:Talvisodan suomalaiset pioneeriyksiköt
John Wells

John Wells voi tarkoittaa ainakin seuraavia henkilöitä: * John W. Wells (1907–1994), yhdysvaltalainen paleontologi * John Corrigan ”Jonathan” Wells (1942–2024), yhdysvaltalainen älykkään suunnittelun puolestapuhuja * John Wells (s. 1956), yhdysvaltalainen ohjaaja, tuottaja ja käsikirjoittaja.